钦定古今图书集成/方舆汇编/职方典/第1184卷 > 《黄州寄李岳州》前人
## 钦定古今图书集成/方舆汇编/职方典/第1184卷 > 《黄州寄李岳州》前人

城高倚绝𪩘，地胜足楼台。朔漠煖鸿去，潇湘春水来。
萦盈几多思，掩抑若为裁。返照三声角，寒香一梅树。
乌林芳草远，赤壁健帆开。往事空遗恨，东流岂不回。
分符颍川政，吊屈洛阳才。拂匣调朱柱，磨鈆斟玉杯。
綦翻小窟势，炉拨冻醪醅。此兴予非薄，何时得奉陪。